CELEX: 31971R1683
Language: el
Date: 1971-07-30 00:00:00
Title: Κανονισμός (ΕΟΚ) αριθ. 1683/71 της Επιτροπής της 30ής Ιουλίου 1971 περί καθορισμού των προϋποθέσεων για την ανάθεση των εργασιών μεταποιήσεως της τομάτας, που αποσύρεται από την αγορά, σε τοματοπολτό

Avis juridique important

|

31971R1683

Κανονισμός (ΕΟΚ) αριθ. 1683/71 της Επιτροπής της 30ής Ιουλίου 1971 περί καθορισμού των προϋποθέσεων για την ανάθεση των εργασιών μεταποιήσεως της τομάτας, που αποσύρεται από την αγορά, σε τοματοπολτό  

Επίσημη Εφημερίδα αριθ. L 172 της 31/07/1971 σ. 0070 - 0070 Δανική ειδική έκδοση: Σειρά I Κεφάλαιο 1971(II) σ. 0567  Αγγλική ειδική έκδοση: Σειρά I Κεφάλαιο 1971(II) σ. 0631  Ελληνική ειδική έκδοση: Κεφάλαιο 03 τόμος 7 σ. 0020  Ισπανική ειδική έκδοση: Κεφάλαιο 03 τόμος 5 σ. 0059  Πορτογαλική ειδική έκδοση : Κεφάλαιο 03 τόμος 5 σ. 0059 

ΚΑΝΟΝΙΣΜΟΣ (ΕΟΚ) αριθ. 1683/71 ΤΗΣ ΕΠΙΤΡΟΠΗΣ της 30ής Ιουλίου 1971 περί καθορισμού των προϋποθέσεων για την ανάθεση των εργασιών μεταποιήσεως της τομάτας που αποσύρεται από την αγορά, σε τοματοπολτόΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 159/66/ΕΟΚ της 25ης Οκτωβρίου 1966, περί συμπληρωματικών διατάξεων για την κοινή οργάνωση αγοράς στον τομέα των οπωροκηπευτικών(1) όπως τροποποιήθηκε τελευταία από τον κανονισμό (ΕΟΚ) αριθ. 967/71(2), και ιδίως δε το άρθρο 7β  παράγραφος 4,  Εκτιμώντας:  ότι ο κανονισμός (ΕΟΚ) αριθ. 1560/70 της Επιτροπής, της 31ης Ιουλίου 1970(3), έχει περιορίσει στη μεταποίηση σε χυμό τη δυνατότητα επιλογής της μεταποιήσεως των προϊόντων, τα οποία αποσύρονται από την αγορά με σκοπό τη δωρεάν διανομή των μεταποιημένων  προϊόντων- ότι για την περίπτωση κατά την οποία η επιλογή αυτή δεν θα ήταν ικανή να επιτρέψει την εξασφάλιση στα προϊόντα που αποσύρονται από την αγορά, μιας επαρκούς διαθέσεως, πρέπει να προβλεφθεί η δυνατότης μεταποιήσεως της τομάτας σε ένα άλλο  προϊόν εκτός από χυμό- ότι ο κανονισμός αριθ. 159/66/ΕΟΚ πρόβλεψε στο άρθρο 7β παράγραφος 3 εδάφιο τρίτο ότι οι εργασίες μεταποιήσεως ανατίθενται στη βιομηχανία με δημοπρασία από τον οργανισμό που ορίζεται από το ενδιαφερόμενο Κράτος μέλος- ότι ο κανονισμός (ΕΟΚ) αριθ.  1560/70 έχει καθορίσει τις λεπτομέρειες της αναθέσεως αυτής- ότι πρέπει να γίνεται αναφορά στις λεπτομέρειες αυτές για την ανάθεση των εργασιών μεταποιήσεως που είναι το αντικείμενο του παρόντος κανονισμού- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι εργασίες μεταποιήσεως που προβλέπονται από το άρθρο 7β παράγραφος 1 εδάφιο πρώτο υπό α) πέμπτη περίπτωση του κανονισμού αριθ. 159/66/ΕΟΚ δύνανται να αναφέρονται εξ ίσου στη μεταποίηση της τομάτας σε τοματοπολτό.   Άρθρο 2  Ο οργανισμός που ορίζεται από το ενδιαφερόμενο Κράτος μέλος, αναθέτει αυτές τις εργασίες μεταποιήσεως στις βιομηχανίες με διαδικασία μονίμου δημοπρασίας, υπό τους όρους που καθορίζονται στα άρθρα 2 μέχρι 8 του κανονισμού (ΕΟΚ) αριθ. 1560/70.  Οι διατάξεις του κανονισμού αυτού που αναφέρονται στο χυμό θα πρέπει να νοούνται, για την εφαρμογή του παρόντος κανονισμού, ως αναφερόμενες στον τοματοπολτό.   Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουλίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. 192 της 27.10.1966, σ. 3286/66.  (2) ΕΕ αριθ. N 105 της 12.5.1971, σ. 3.  (3) ΕΕ αριθ. N 169 της 1.8.1970, σ. 59.